
ΤΕΥΧΟΣ ΔΕΥΤΕΡΟ 


Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τοποθέτηση Οπλιτών Θητείας Πτυχιούχων Ιατρι¬ 
κής στα Περιφερειακά Ιατρεία των Νήσων Λειψών 
και Καλάμου (Λευκάδας). 

2 

Απονομή ηθικής αμοιβής σε μόνιμο υπάλληλο. 

3 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

4 

Μεταβίβαση αρμοδιοτήτων στον Πρόεδρο των 
Εφορειών των Πανεπιστημιακών Νοσοκομείων 
«Αιγινήτειο» και «Αρεταίειο». 

5 

Καθορισμός γνωστικού αντικειμένου, υπηρετού- 
ντων μελών ΕΔΙΠ του Τμήματος Μηχανολόγων 
Μηχανικών της Πολυτεχνικής Σχολής. 


ΑΠΟΦΑΣΕΙΣ 

Αριθμ. Φ. 400/72/4936 81 /Σ. 909 (1) 

Τοποθέτηση Οπλιτών Θητείας Πτυχιούχων Ιατρι¬ 
κής στα Περιφερειακά Ιατρεία των Νήσων Λει¬ 
ψών και Καλάμου (Λευκάδας). 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ - ΥΓΕΙΑΣ 

Έχοντας υπόψη: 

1. Τις διατάξεις: 

α.Του άρθρου 8 του ν. 4361 /2016 (Α' 251) «Μεταθέσεις 
Οπλιτών κτλ θέματα ΥΠΕΘΑ» (Α' 10), όπως ισχύει. 

β.Του ν. 3421/2005 «Περί στρατολογίας των Ελλήνων 
και άλλες διατάξεις» (Α' 302), όπως ισχύει. 

γ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

δ. Της υπ' αριθμ. Υ24/06-10-2015 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Εθνικής Άμυνας Δη μήτριο Βίτσα» (Β' 2144). 

ε.Της υπ' αριθμ. Υ25/06-10-2015 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β’ 2144). 

2. Το με α.π. 176/13-1-2017 έγγραφο του Υπουργείου 
Υγείας, αποφασίζουμε: 


1 .Την τοποθέτηση, για την κάλυψη αναγκών, στα Πε¬ 
ριφερειακά Ιατρεία νήσων ως εξής: 

α. Στο ΠΙ Λειψών, 2ης Υγειονομικής Περιφέρειας, του 
Στρ (ΥΓ) Κορέτση Γεωργίου του Φωτίου, ΣΑ: 141 /2595/12, 
ειδικότητας Ιατρός Άνευ Ειδικότητας (ΙΑΕ), του 2017 Α’ 
ΕΣΣΟ, με ημερομηνία απολύσεως την 16 Σεπ 2017. 

β. Στο ΠΙ Καλάμου (Λευκάδας), 6ης Υγειονομικής Πε¬ 
ριφέρειας, του Στρ (ΥΓ) Σπηλιωτόπουλου Σπήλιου του 
Γεωργίου, ΣΑ: 108/0942/09, ειδικότητας Ιατρός Άνευ Ει¬ 
δικότητας (ΙΑΕ), του 2017 Α' ΕΣΣΟ, με ημερομηνία απο¬ 
λύσεως την 09 Οκτ 2017. 

2. Το χρονικό διάστημα της εκπλήρωσης στρατεύσιμης 
στρατιωτικής υποχρέωσης των ανωτέρω στα Περιφε¬ 
ρειακά Ιατρεία Νήσων Λειψών και Καλάμου (Λευκάδας), 
αναγνωρίζεται ως χρόνος εκπλήρωσης και της υποχρέ¬ 
ωσης της υπηρεσίας υπαίθρου. 

3. Οι ανωτέρω οπλίτες θητείας δικαιούνται, πλέον της 
προβλεπόμενης αμοιβής από το Υπουργείο Εθνικής 
Άμυνας, τις οριζόμενες από το Υπουργείο Υγείας μηνι¬ 
αίες αποδοχές των ιατρών υπηρεσίας υπαίθρου και την 
αποζημίωση για τις πραγματοποιηθείσες εφημερίες, το 
οποίο και τις καταβάλλει από τις εγγεγραμμένες στον 
προϋπολογισμό του πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2017 

Οι Αναπληρωτές Υπουργοί 

Εθνικής Άμυνας Υγείας 

ΔΗΜΗΤΡΙΟΣ ΒΙΤΣΑΣ ΠΑΥΛΟΣ ΠΟΛΑΚΗΣ 


Αριθμ. Φ. 471.32/ΑΔ, 1 064/Σ.302 (2) 

Απονομή ηθικής αμοιβής σε μόνιμο υπάλληλο. 

Η ΕΙΔΙΚΗ ΓΡΑΜΜΑΤΕΑΣ 

ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α.Τις διατάξεις των άρθρων 61 και 62 του ν. 3528/2007 
(ΥΚ) ως τροποποιήθηκε και ισχύει. 

β. Τη διά του Φ.400/ΕΠ.644930/Σ. 137/21-10-2014/ 
ΓΕΑ/Γ4 εγγράφου, πρόταση απονομής της Ηθικής Αμοι- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'598/24.02.2017 


βήςτου Επαίνου στο ΜΥ ΚΛ/ΤΕ ΜΗΧΑΝΙΚΩΝ ΠΑΠΑΔΟ- 
ΠΟΥΛΟ ΓΕΩΡΓΙΟ (ΑΜ:8005). 

γ. Τη γνωμοδότηση του Υπηρεσιακού Συμβουλίου 
με το 117ο Πρακτικό της 8ης Συνεδρίασής του, της 
29-11-2016. 

δ.Το προεδρικό διάταγμα 73/2015 (ΦΕΚ 116/Α/2015) 
περί διορισμού Αντιπροέδρου της Κυβέρνησης,Υπουρ¬ 
γών, Αναπληρωτών Υπουργών και Υφυπουργών. 

ε. Τη με αριθ. πρωτ.: 247372/5-9-2016 απόφαση περί 
Διορισμού Ειδικού Γραμματέα στο Υπουργείο Εθνικής 
Άμυνας (ΦΕΚ 469/τ. Υ.Ο.Δ.Δ.) 

στ. Τη Φ.900/102/247412/Σ. 560/9-9-2016 απόφαση 
περί Μεταβίβασης Αρμοδιοτήτων Υπουργού Εθνικής 
Άμυνας στην Ειδική Γραμματέα του Υπουργείου Εθνικής 
Άμυνας (ΦΕΚ 2983/τ. Β’), αποφασίζουμε: 

1. Την απονομή της ηθικής αμοιβής του Επαίνου στο 
ΜΥ ΚΛ/ΤΕ ΜΗΧΑΝΙΚΩΝ με Α' βαθμό ΠΑΠΑΔΟΠΟΥΛΟ 
ΓΕΩΡΓΙΟ (ΑΜ 8005), του ΓΕΑ/Γ4, ο οποίος ως Σύνδεσμος 
(Ροίπΐ οί (Ιοπΐθεΐ) της Πολεμικής Αεροπορίας μετο ΝΑΤΟ 
στα πλαίσια της νέας Δομής Διοίκησης ΝΑΤΟ, εκπόνησε 
με δική του πρωτοβουλία και δοκίμασε επιτυχώς τεχνική 
λύση στο πρόβλημα αδυναμίας διασύνδεσης των τρι¬ 
ών ΚΕΠ με το 0ΑΟ0 (Οοιπόίηθά Αίτ ΟρθΓθΐίοη Οθπϊθγ) 
τηςΤοιτθρη (Ισπανία), η οποία ελληνική τεχνική λύση 
έγινε αποδεκτή από το ΝΑΤΟ, εφαρμόστηκε από τους 
Ισπανούς τεχνικούς κατά τη διασύνδεση των υπολοίπων 
τριάντα εννέα (39) ΟΡΟ του Νότιου Τομέα του ΝΑΤΟ με 
τηνΤοιτθρη και λειτουργεί απρόσκοπτα μέχρι σήμερα. 

2. Οι συγκεκριμένες ενέργειες του υπόψη υπαλλήλου 
κρίνονται ως πράξεις εξαιρετικές, υπερβαίνοντας σε με¬ 
γάλο βαθμό τα ανατεθέντα σε αυτόν καθήκοντα. 

3. Η απόφαση αυτή να γραφεί στην Ημερήσια Διαταγή 
της Μονάδας και να αναρτηθεί στον πίνακα ανακοινώ- 
σεών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2017 
Η Ειδική Γραμματέας 
ΚΑΛΛΙΟΠΗ ΠΑΠΑΛΕΩΝΙΔΑ 


Αριθμ. 2/14769/0004 (3) 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α/8 22.4.2005). 

2. Τις διατάξεις του άρθρου 20 του ν. 4354/2015 (ΦΕΚ 
176/Α/16-12-2015) «Διαχείριση των μη εξυπηρετούμε¬ 
νων δανείων. Μισθολογικές ρυθμίσεις και άλλες επείγου¬ 
σες διατάξεις της εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 


3. Το π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ 178/Α/29.08.2014). 

4. Τη με αριθμ. 2/31029/ΔΕΠ/6-5-2016 εγκύκλιο της 
Δ/νσης Εισοδηματικής Πολιτικής. 

5. Την αριθμ. 2/30508/0004/5.5.2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής «Με εντολή Υπουργού», 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γενικής Γραμ¬ 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που 
υπάγονται απευθείας στον Υπουργό Οικονομικών» (ΦΕΚ 
785/Τ.Β/5.5.2015). 

6. Το γεγονός ότι παρίσταται ανάγκη παροχής εργασίας 
πέρα από το κανονικό ωράριο, προκειμένου να αντιμε- 
τωπισθούν έκτακτες υπηρεσιακές ανάγκες στους υπαλ- 
λήλουςτηςΔιεύθυνσης Κίνησης Κεφαλαίων, Εγγυήσεων 
και Δανείων ιδιαίτερα μεταξύ άλλων για: α) τη έγκαιρη 
επεξεργασία του μεγάλου αριθμού των καταπτώσεων 
της εγγύησης του Ελληνικού Δημοσίου, οι οποίες υπό- 
κεινται σε παραγραφή β) την παροχή απόψεων στο ΝΣΚ 
προς υπεράσπιση των συμφερόντων του Δημοσίου επί 
των ασκούμενων ενδίκων μέσων και βοηθημάτων για 
απαιτήσεις που σχετίζονται με τα εγγυημένα από το 
Δημόσιο Δάνεια, γ) τον χειρισμό ειδικών θεμάτων που 
σχετίζονται με την αντιμετώπιση εκκρεμών θεμάτων του 
Οργανισμού Ανασυγκρότησης Επιχειρήσεων (Ο.Α.Ε.), 
του κανονιστικού πλαισίου του ΟΑΣΘ, τη διαχείριση 
ειδικών λογαριασμών, την εκτέλεση, παρακολούθηση 
και ολοκλήρωση του Εθνικού Νομισματικού Προγράμ¬ 
ματος 2017 και την εξόφληση γραμματίων σύστασης 
παρακαταθήκης δ) την ολοκλήρωση της διαδικασίας 
ψηφιοποίησηςτου αρχείου με εισαγωγή στοιχείων που 
τηρούνται στα συστήματα 5ΑΡ & και ε) την παροχή στοι¬ 
χείων σε θεσμούς, ΕυΐΌ5ΐ3ΐ, ελεγκτικούς φορείς, δικαστι¬ 
κές υπηρεσίες κ.α. 

7. Το αριθ. 2/6436/0004/26-01-2017 έγγραφο της 
Δ/νσης Ανθρωπίνου Δυναμικού και Οργάνωσης. 

8. Την αριθ. 2ΔΟΔΑ4002786ΕΞ2017/14-02-2017 από¬ 
φαση δέσμευσης πίστωσηςτης Δ/νσης Οικονομικής Δι¬ 
αχείρισης που αφορά υπερωριακή εργασία υπαλλήλων 
του Γ.Λ.Κράτους (ΑΔΑ: 7ΘΞΔΗ-4ΚΨ). 

9. Το γεγονός ότι από την απόφαση αυτή προκαλεί- 
ται συνολική δαπάνη είκοσι έξι χιλιάδων πεντακοσίων 
ευρώ (26.500€) περίπου η οποία θα καλυφθεί από τις 
εγγεγραμμένες πιστώσεις Ειδικού Φορέα 23-140 και ΚΑΕ 
0511, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας, σε 38 υπαλλήλους της Διεύθυνσης Κίνησης 
Κεφαλαίων, Εγγυήσεων και Δανείων του Γενικού Λογι¬ 
στηρίου του Κράτους για το χρονικό διάστημα από τη 
δημοσίευση της παρούσης σε ΦΕΚ και έως 30-06-2017 και 
για μέχρι εκατόν είκοσι (120) ώρες συνολικά ο καθένας. 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. 







Τεύχος Β' 598/24.02.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Στην ανωτέρω υπερωριακή εργασία η οποία θα 
πραγματοποιείται κατά τις εργάσιμες ημέρες, μπορούν 
να μετέχουν και περισσότεροι υπάλληλοι καθώς και 
αποσπασμένοι εντός του ανωτέρω συνολικού αριθ¬ 
μού ωρών, που εγκρίνονται με την παρούσα απόφαση. 
Η κατανομή των ωρών, η συγκρότηση του συνεργείου 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη του Προϊσταμέ¬ 
νου της Διεύθυνσης. Οι αποφάσεις αυτές θα κοινοποιού¬ 
νται στη Δ/νση Ανθρωπίνου Δυναμικού και Οργάνωσης 
και στο Γραφείο του Γενικού Γραμματέα Δημοσιονομικής 
Πολιτικής. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ/νση 
Ανθρωπίνου Δυναμικού και Οργάνωσης με ευθύνη του 
Προϊσταμένου της Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2017 
Με εντολή Υπουργού 

Ο Γενικός Γραμματέας Δημοσιονομικής Πολιτικής 
ΦΡΑΓΚΙΣΚΟΣ ΚΟΥΤΕΝΤΑΚΗΣ 


Αριθ. πράξης 307 (4) 

Μεταβίβαση αρμοδιοτήτων στον Πρόεδρο των 
Εφορειών των Πανεπιστημιακών Νοσοκομείων 
«Αιγινήτειο» και «Αρεταίειο». 

Η ΣΥΓΚΛΗΤΟΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τις διατάξεις του ν. 4009/2011 (ΦΕΚ 195 τ. Α72011) 
«Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευ¬ 
τικών ιδρυμάτων» και ιδίως το άρθ. 8, παρ. 13Β, όπως 
προστέθηκε με την παρ. 4 του άρθ. 26 του ν. 4386/2016 
(ΦΕΚ 83 Α /2016) «Ρυθμίσεις για την έρευνα και άλλες 
διατάξεις» και παρ. 18 (ι). 

2. Τις διατάξεις του άρθ. 4 του ν. 3861/2010 (ΦΕΚ 112 
τ. Α72010) [Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις] όπως 
ισχύει με το ν. 4305/2014 (ΦΕΚ 237 τ. Α72014) «Ανοικτή 
διάθεση και περαιτέρω χρήση εγγράφων, πληροφοριών 
και δεδομένων του δημόσιου τομέα, τροποποίηση του 
ν. 3448/2006 (Α' 57), προσαρμογή της εθνικής νομοθε¬ 
σίας στις διατάξεις της Οδηγίας 2013/37/ΕΕ του Ευρω¬ 
παϊκού Κοινοβουλίου και του Συμβουλίου, περαιτέρω 
ενίσχυση της διαφάνειας, ρυθμίσεις θεμάτων Εισαγωγι¬ 
κού Διαγωνισμού Ε.Σ.Δ.Δ.Α και άλλες διατάξεις». 

3. Τις διατάξεις του άρθ. 5 του π.δ. 423/1991 (ΦΕΚ 154 
τ.Α71991) «Οργανισμόςτων Πανεπιστημιακών Νοσοκο¬ 
μείων Αιγινητείου και Αρεταιείου». 


4. Την από 17-2-2015 απόφαση του Συμβουλίου του 
Εθνικού και Καποδιστριακού Πανεπιστημίου Αθηνών 
περί διορισμού του Καθηγητή Μελετίου-ΑθανασίουΔη- 
μόπουλου ως Πρύτανη του ΕΚΠΑ με πλήρη θητεία (ΦΕΚ 
58 τ. Υ.Ο.Δ.Δ/2015). 

5. Την από 26-2-2015 διαπιστωτική πράξη του Υπουρ¬ 
γού Πολιτισμού, Παιδείας και Θρησκευμάτων με την 
οποία διαπιστώνεται ο διορισμόςτου ανωτέρω ως Πρύ¬ 
τανη του ΕΚΠΑ (Α.Δ.Α: 68ΘΚ465ΦΘ3-ΨΚΠ). 

6. Την υπ' αριθ. 1538/12-8-2015 (ΦΕΚ 604 τ. Υ.Ο.Δ.Δ/ 
2015) πρυτανική πράξη «Ορισμός μελών Εφορείας Αρε¬ 
ταιείου Νοσοκομείου». 

7. Την υπ' αριθ. 1539/12-8-2015 (ΦΕΚ 604 τ. Υ.Ο.Δ.Δ/ 
2015) πρυτανική πράξη «Ορισμός μελών Εφορείας Αιγι- 
νητείου Νοσοκομείου». 

8. Την υπ' αριθ. 145/2014-2015 (Α.Δ.Α: 7Ζ8346ΨΖ2Ν- 
ΚΙΚ) πράξη Πρύτανη περί ορισμού Αναπληρωτών Πρύ¬ 
τανη, μεταβίβασης σε αυτούς συγκεκριμένων αρμο¬ 
διοτήτων και καθορισμού της σειράς με την οποία θα 
αναπληρώνουν τον Πρύτανη αν απουσιάζει, κωλύεται 
ή ελλείπει για οιονδήποτε λόγο. 

9. Την υπ' αριθ. ΣΙ 748/27-2-2015 (Α.Δ.Α: ΩΘ4746ΨΖ2Ν- 
Ζ0Ν) απόφαση του Συμβουλίου Ιδρύματος με την οποία 
εγκρίθηκε η υπ' αριθ. 145/2014-2015 πρυτανική πράξη 
περί ορισμού Αναπληρωτών Πρύτανη, μεταβίβασης σε 
αυτούς συγκεκριμένων αρμοδιοτήτων και καθορισμού 
της σειράς με την οποία θα αναπληρώνουν τον Πρύτανη 
αν απουσιάζει, κωλύεται ή ελλείπει για οιονδήποτε λόγο 
(ΦΕΚ 314 τ. Β72015). 

10. Την υπ' αριθ. 181/2014-2015 (Α.Δ.Α: ΩΛΠΡ46ΨΖ2Ν- 
ΦΥΞ) πρυτανική πράξη περί μεταβίβασης του δικαιώμα¬ 
τος υπογραφής στον Αναπληρωτή Πρύτανη Φοιτητικής 
Μέριμνας του Εθνικού και Καποδιστριακού Πανεπιστη¬ 
μίου Αθηνών. 

11. Την υπ' αριθ. 48/2016-2017 (Α.Δ.Α: ΨΥΑ946ΨΖ2Ν- 
ΝΙΓ) πρυτανική πράξη περί μεταβίβασης αρμοδιοτήτων, 
συντρεχόντως με τον Πρύτανη, στον Πρόεδρο των Εφο¬ 
ρειών των Πανεπιστημιακών Νοσοκομείων «Αιγινήτειο» 
και «Αρεταίειο», Αναπληρωτή Πρύτανη Φοιτητικής Μέ¬ 
ριμνας του Εθνικού και Καποδιστριακού Πανεπιστημίου 
Αθηνών, καθηγητή Γ. Πολυμενέα. 

12. Την από 9-2-2017 απόφαση της Πανεπιστημιακής 
Συγκλήτου περί μεταβίβασης αρμοδιοτήτων στον Πρό¬ 
εδρο των Εφορειών των Πανεπιστημιακών Νοσοκομεί¬ 
ων «Αιγινήτειο» και Αρεταίειο», Αναπληρωτή Πρύτανη 
Φοιτητικής Μέριμνας του Εθνικού και Καποδιστριακού 
Πανεπιστημίου Αθηνών, καθηγητή Γ. Πολυμενέα. 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Τη μεταβίβαση, συντρεχόντως με τον Πρύτανη, στον 
Πρόεδρο της Εφορείας των Πανεπιστημιακών Νοσοκο¬ 
μείων «Αρεταίειο» και «Αιγινήτειο», Αναπληρωτή Πρύτα¬ 
νη Φοιτητικής Μέριμνας, καθηγητή Γεώργιο Πολυμενέα, 
της αρμοδιότητας υπογραφής: 

- προκηρύξεων/διακηρύξεων διαγωνισμών προμη¬ 
θειών, παροχής υπηρεσιών και εκτέλεσης έργων κάθε 
είδους, ανεξαρτήτως ποσού και πηγής χρηματοδότησης, 

- συμβάσεων προμηθειών, παροχής υπηρεσιών και εκτέλεσης έργων, κάθε είδους, ανεξαρτήτως ποσού και πηγής 
χρηματοδότησης και 

- αποφάσεων συγκρότησης επιτροπών διενέργειας των ανωτέρω διαγωνισμών, καθώς και συγκρότησης των 
αντίστοιχων επιτροπών παραλαβής, που αφορούν αποκλειστικώς και μόνο τα Πανεπιστημιακά Νοσοκομεία «Αιγι- 
νήτειο» και «Αρεταίειο». 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 14982 _ (5) 

Καθορισμός γνωστικού αντικειμένου, υπηρετούντων μελών ΕΔΙΠ του Τμήματος Μηχανολόγων Μηχανι¬ 
κών της Πολυτεχνικής Σχολής. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

Ι.Τις διατάξεις του άρθρου 8 παρ. 18 του ν. 4009/2011 (ΦΕΚ 195/6-9-2011 τ. Α’), όπως ισχύει. 

2. Τις διατάξεις του άρθρου 27 παρ. 7 του ν. 4386/2016 (ΦΕΚ 83/11-5-2016 τ. Α’). 

3. Την εγκύκλιο του ΥΠ.Π.Ε.Θ. αριθμ. πρωτ. 126603/Ζ2/29-7-2016 (ΑΔΑ:Ω73Λ4653ΠΣ-Ψ6Θ). 

4. Την τροποποιητική πρυτανική πράξη αριθμ. πρωτ. 7452/28-11 -2016 (ΦΕΚ 4036/16-12-2016 τ. Β') ένταξης υπηρε¬ 
τούντων στο Ιδρυμα με συμβάσεις ιδιωτικού δικαίου αορίστου χρόνου στην κατηγορία Εργαστηριακού Διδακτικού 
Προσωπικού (Ε.ΔΙ.Π.) της Πολυτεχνικής Σχολής του Ιδρύματος. 

5. Την απόφαση της Συνέλευσης του Τμήματος Μηχανολόγων Μηχανικών της Πολυτεχνικής Σχολής αριθμ. συνεδρ. 
3/13-12-2016 για τον καθορισμό γνωστικού αντικειμένου μελών κατηγορίας ΕΔΙΠ του Τμήματος Μηχανολόγων 
Μηχανικών, λαμβάνοντας υπόψη το διδακτικό ή επιστημονικό-ερευνητικό έργο, τους μεταπτυχιακούς τίτλους 
σπουδών και τη γνώμη του Ενεργειακού Τομέα του Τμήματος (έγγραφο του Τμήματος Μηχανολόγων Μηχανικών 
αριθμ. πρωτ. 423/8-2-2017). 

6. Τις αιτήσεις των μελών Ε.ΔΙ.Π. του Τμήματος Μηχανολόγων Μηχανικών της Πολυτεχνικής Σχολής για τον κα¬ 
θορισμό του γνωστικού αντικειμένου τους. 

7. Το γεγονός ότι από την παρούσα δεν προκαλείται δαπάνη σε βάρος του κρατικού προϋπολογισμού, διαπι¬ 
στώνουμε: 

Ότι τα γνωστικά αντικείμενα υπηρετούντων μελών κατηγορίας του Εργαστηριακού Διδακτικού Προσωπικού 
(Ε.ΔΙ.Π.) του Τμήματος Μηχανολόγων Μηχανικών της Πολυτεχνικής Σχολής του Αριστοτελείου Πανεπιστημίου 
Θεσσαλονίκης, καθορίζονται ως εξής: 

ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ 


Α/Α 

Ονοματεπώνυμο 

Πατρώνυμο 

Γνωστικό αντικείμενο 

1 

Βλαχοκώστας Χρίστος 

Γεώργιος 

Διαχείριση ατμοσφαιρικού περιβάλλοντος και πολιτικές αειφορίας 

2 

Γιαμά Ευφροσύνη 

Αθανάσιος 

Ενεργειακή και περιβαλλοντική απόδοση κτηρίων 

3 

Μπάρμπας Φώτιος 

Ευάγγελος 

Φαινόμενα μεταφοράς στο αστικό ατμοσφαιρικό περιβάλλον 

4 

Περκουλίδης Γεώργιος 

Ιωάννης 

Ενεργειακή αξιοποίηση στερεών αποβλήτων 

5 

Σλίνη Θεοδώρα 

Αθανάσιος 

Στατιστική προσομοίωση ατμοσφαιρικού περιβάλλοντος 


Η απόφαση αυτή να δημοσιευθεί στην Εφημερίδα της Κυβερνήσεως. 


Θεσσαλονίκη, 20 Φεβρουάριου 2017 
Ο Πρύτανης 
ΠΕΡΙΚΛΗΣ ΜΗΤΚΑΣ 

